CELEX: 62013CN0399
Language: sk
Date: 2013-07-11 00:00:00
Title: Vec C-399/13 P: Odvolanie podané 11. júla 2013 : Stichting Corporate Europe Observatory proti rozsudku Všeobecného súdu (ôsma komora) zo 7. júna 2013 vo veci T-93/11, Stichting Corporate Europe Observatory/Európska komisia

21.9.2013   
            
            
               SK
            
            
               Úradný vestník Európskej únie
            
            
               C 274/13
            
         Odvolanie podané 11. júla 2013: Stichting Corporate Europe Observatory proti rozsudku Všeobecného súdu (ôsma komora) zo 7. júna 2013 vo veci T-93/11, Stichting Corporate Europe Observatory/Európska komisia
   (Vec C-399/13 P)
   2013/C 274/21
   Jazyk konania: angličtina
   
      Účastníci konania
   
   
      Odvolateľka: Stichting Corporate Europe Observatory (v zastúpení: S. Crosby, solicitor)
   
      Ďalší účastníci konania: Európska komisia, Spolková republika Nemecko
   
      Návrhy odvolateľky
   
   Odvolateľka navrhuje, aby Súdny dvor:
   
               —
            
            
               vyhovel odvolaniu, zrušil rozsudok Všeobecného súdu zo 7. júna 2013 a zrušil rozhodnutie Komisie zo 6. decembra 2010,
            
         
               —
            
            
               uložil Komisii povinnosť nahradiť trovy konania, ktoré vynaložila odvolateľka v konaní o odvolaní a v konaní o žalobe o neplatnosť podanej na Všeobecný súd.
            
         
      Odvolacie dôvody a hlavné tvrdenia
   
   Odvolateľka tvrdí, že Všeobecný súd sa trikrát dopustil nesprávneho právneho posúdenia.
   
               1.
            
            
               Po prvé, keď rozhodol, že Vademecum o prístupe k dokumentom GR Obchod nemalo mať externé účinky.
            
         
               2.
            
            
               Po druhé, keď nezohľadnil domnienku, že uvedené dokumenty mali byť dostupné veľkému počtu osôb.
            
         
               3.
            
            
               Po tretie, keď za daných okolností rozhodol, že neexistovalo implicitné zrieknutie sa dôvernosti.